stanford-oval/wikipedia huggingface dataset:
I Stay in Love
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 10 שירי הפופ | 95 |  |
|  ארצות הברית | מצעד שירי ה-R&B\היפ הופ | 81 |  |
|  ארצות הברית | מצעד השירים הקצביים | 37 |  |
|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 48 |  |
Hannah Montana 3

Hannah Montana 3 הוא אלבום הפסקול לעונה השלישית של סדרת הטלוויזיה האנה מונטנה. שלוש עשרה מתוך ארבעה עשר שירי האלבום מבוצעות על ידי השחקנית הראשית של הסדרה מיילי סיירוס, ועומדים לזכות דמותה של האנה מונטנה. אחד משחקני הסדרה, מיטשל מוסו, מבצע שיר אחד בעוד דייוויד ארצ'ולטה וקורבין בלו מופיעים כאמנים משתתפים. ביחס לפסקולים קודמים מהזיכיון, הפסקול הזה הוא בעיקר אלבום פופ רוק, שכולל השפעות נוספות מסגנונות טין פופ וקאנטרי פופ.
האלבום הופיע לראשונה במקום ה-2 בבילבורד 200, ומכר כ-137,000 עותקים.
"Supergirl" יצא לאור כסינגל היחיד מהאלבום ב-28 באוגוסט 2009.
רשימת רצועות

| מס' | שם | משך |
| --- | --- | --- |
| 1. | It's All Right Here  | 3:49 |
| 2. | Let's Do This  | 3:32 |
| 3. | Mixed Up  | 3:52 |
| 4. | He Could Be the One  | 3:00 |
| 5. | Just a Girl  | 3:35 |
| 6. | Wanna Know You (בהשתתפות דייוויד ארצ'ולטה)   | 2:47 |
| 7. | Supergirl  | 2:54 |
| 8. | Every Part of Me  | 3:30 |
| 9. | Ice Cream Freeze (Let's Chill)  | 3:07 |
| 10. | Don't Wanna Be Torn  | 3:28 |
| 11. | Let's Get Crazy  | 2:35 |
| 12. | I Wanna Know You  | 2:46 |
| 13. | Let's Make This Last 4Ever (מבוצע על ידי מיטשל מוסו)   | 3:12 |
| 14. | If We Were a Movie (עם קורבין בלו)   | 3:04 |
| משך כולל: | משך כולל: | 45:11 |
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2009 | פרס המוזיקה האמריקאית | הפסקול האהוב ביותר | מועמדות |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 27 |
|  אירלנד | מצעד האלבומים האירי | 2 |
|  ארצות הברית | בילבורד 200 | 2 |
|  ארצות הברית | מצעד האלבומים הכולל של בילבורד | 1 |
|  ארצות הברית | אלבומי ילדים | 1 |
|  ארצות הברית | פסקולים | 1 |
|  גרמניה | GfK – טופ 100 | 13 |
|  הונגריה | Mahasz | 17 |
|  הממלכה המאוחדת | מצעד האלבומים הבריטי | - |
|  הממלכה המאוחדת | אלבומי אוסף | 5 |
|  מקסיקו | טופ 100 – מקסיקו | 26 |
|  נורווגיה | VG-lista | 16 |
|  ניו זילנד | המצעד הניו זילנדי הרשמי | 16 |
|  ספרד | PROMUSICAE | 6 |
|  פולין | ZPAV | 4 |
|  פורטוגל | מצעד האלבומים הפורטוגזי (AFP) | 4 |
|  צרפת | SNEP | 86 |
|  קנדה | מצעד האלבומים הקנדי | 2 |
|  שווייץ | המצעד השווייצרי | 32 |
תארים

| מדינה | תואר | עותקים |
| --- | --- | --- |
| אירלנד אירלנד (IRMA) | זהב | 7,500 |
| הונגריה הונגריה (MAHASZ) | זהב | 3,000 |
1729 (מספר)

| --- | --- |
 כתיב עשרוני:  1729
 במילים:  אלף שבע מאות עשרים ותשע
 מספר סודר:  האלף שבע מאות עשרים ותשע
 גימטריה:  א' תשכ"ט
 גורמים ראשוניים:   7\cdot 13\cdot 19
 כתיב רומי:   \ MDCCXXIX
 כתיב בינארי:  11011000001
 כתיב הקסדצימלי:  6C1
1729 הוא המספר הטבעי הבא אחרי 1728 ולפני 1730.
המספר מכונה גם מספר הארדי-רמנוג'אן או מספר מונית בשל אנקדוטה מפורסמת של המתמטיקאי ג'.ה. הארדי המתארת ביקור שלו בבית חולים בו אושפז המתמטיקאי סריניוואסה רמנוג'אן. בלשונו של הארדי:
ואכן, 1729 ניתן לתיאור כ-  \ 9^{3}+10^{3}=1^{3}+12^{3}. הצגה כפולה זו של 1729, כסכום של שתי חזקות שלישיות, נמצאה ב-1657 על ידי Frenicle de Bessy, בתשובה לשאלה ששלח לו פייר דה פרמה.
אם יעשה שימוש גם במספרים שליליים, המספר 1729 אינו עוד הפתרון הקטן ביותר:  \ 6^{3}+(-5)^{3}=4^{3}+3^{3}=91.
1729 הוא מספר קרמייקל הקטן ביותר מהצורה  (6k+1)(12k+1)(18k+1), תבנית ידועה של מספרי קרמייקל (כאשר שלושת הגורמים ראשוניים). 1729 הוא גם מספר הרשאד: סכום ספרותיו הוא 19 והוא מתחלק ב-19 ללא שארית.
בסדרת האנימציה "פיוצ'רמה"

בסדרת האנימציה "פיוצ'רמה", שאחדים מכותביה הם בעלי תואר במתמטיקה, יש הופעות אחדות של המספר 1729, כרמז לאנקדוטה הקשורה ברמנוג'אן. כך, מספרה של ספינת החלל נימבוס הוא BP-1729, ומספרו הסידורי של אחד מגיבורי הסדרה, הרובוט בנדר, הוא 1729.
הערות שוליים

1 2  Why is the number 1,729 hidden in Futurama episodes? BBC, 15 October 2013
Oxford Classical Texts

אחד הכרכים בסדרה
Oxford Classical Texts ‏ (בקיצור: OCTs), או בשמה האחר Scriptorum Classicorum Bibliotheca Oxoniensis היא סדרת ספרים אותה מפרסמת הוצאת אוניברסיטת אוקספורד. היא מכילה טקסטים מהספרות היוונית העתיקה והלטינית, כמו ה"אודיסיאה" של הומרוס ו"אינאיס" של ורגיליוס, בשפתם המקורית עם אפראט מדעי. הסדרה בדרך כלל אינה כוללת כתבים במדעי הטבע ובמתמטיקה כמו "יסודות" של אוקלידס.
כיוון שהספרים מיועדים בעיקר לסטודנטים של הלימודים הקלאסיים, כתובים המבוא וההערות באופן מסורתי בלטינית (כך שהספרים נכתבים בשפות הקלאסיות מהכותרת עד לאינדקס) ואין שום תרגום או הסבר בשפה מודרנית. כמה מהכרכים האחרונים, החל במהדורת 1990 של סופוקלס בעריכת יו לויד-ג'ונס ווילסון, שברו מסורת זו והם כוללים מבוא שנכתב בשפה האנגלית (אם כי הפירוש המדעי נותר עדיין בלטינית).
Oxoniensis הוא קיצור המשמש לציין בעיקר כרך בודד בסדרה (נכתב באופן מלא: editio Oxoniensis), ואינו מתייחס בדרך כלל לסדרה כולה, Teubneriana מתייחס ל-Bibliotheca Teubneriana, סדרה דומה ל-OCTs. אלו שמעוניינים בעזרה בקריאת המקורות הקלאסיים יוכלו להשתמש ב-Loeb Classical Library, הכוללת תרגום לאנגלית, או ב-Collection Budé, הכולל תרגום לצרפתית.
Gradient descent

תרשים של אופטימיזציה איטרטיבית באמצעות Gradient descent. על פי הגרדיאנט נקבעת נקודת השערוך הבאה כשבכל שלב מתקדמים לכיוון נקודת האופטימום. הקווים הכחולים הם עקומת גובה קו. סדרת הנקודות הנבחרות x מצוינות כשחץ אדום מסמן את כיוון ההתקדמות (הכיוון הנגדי לגרדיאנט)
Gradient descent (בתרגום מילולי: מורד הגרדיאנט) היא שיטת אופטימיזציה איטרטיבית מסדר ראשון למציאת מינימום מקומי של פונקציה. בשיטה זו, נעשה צעד נגדי לגרדיאנט ביחס לנקודה הנוכחית.
לעומת זאת, אם נעשה צעדים בכיוון של הגרדיאנט נמצא את המקסימום המקומי של הפונקציה (אלגוריתם זה נקרא Gradient ascent, בתרגום מילולי: מעלה הגרדיאנט).
מבוא אינטואיטיבי

השיטה עובדת על שדה סקלרי של נתונים. שדה סקלרי הוא פונקציה המתאימה לכל נקודה במרחב ערך מספרי. המרחב יכול להיות בעל מספר רב של ממדים. דוגמה לשדה סקלרי בשני ממדים הוא מפה טופוגרפית, בה לכל נקודה על המפה הדו-ממדית משויך הגובה מעל פני הים.
לפי השיטה משתמשים בגרדיאנט, שהוא כלי מתמטי וקטורי, כלומר בעל כיוון, המאפשר למצוא את הכיוון אליו הנגזרת מקסימלית דהיינו הכיוון בו נמצא השינוי הדרסטי ביותר בין הנתונים סביב נקודה מסוימת. במפה הטופוגרפית יהווה הגרדיאנט הכיוון בו השיפוע מקסימלי, והאלגוריתם אמור להתכנס למינימום מקומי של השדה הסקלרי .
השיטה עובדת כך שבכל שלב של ההפעלה היא מתקדמת לכיוון הפוך לגרדיאנט (כיוון שהגרדיאנט מראה את השיפוע כלפי מעלה) כך שבכל שלב יש התקדמות נגד השיפוע המקסימלי עד שמגיעים לנקודה מספיק נמוכה המוגדרת בתנאי העצירה. דבר זה דומה לאדם העומד בנקודה על המפה הטופוגרפית אך ישנו ערפל סמיך אשר עוצר בעדו. לכן באפשרותו לבדוק רק את סביבתו הקרובה. הכיוון שבו הוא יורד יהיה הכיוון בו המדרון תלול ביותר.
תיאור מתמטי

Gradient descent מבוססת על ההבחנה שאם פונקציה מרובת משתנים  F(\mathbf {x} ) מוגדרת ודיפרנציאבילית בסמוך לנקודה  \mathbf {a} , אז  F(\mathbf {x} ) יורדת בצורה התלולה ביותר כשהולכים מ  \mathbf {a}  בכיוון נגדי לגרדיאנט של  F ב- \mathbf {a} ,  -\nabla F(\mathbf {a} ). מכאן שאם
עבור  \gamma  קטן דיו, אז  F(\mathbf {a_{n}} )\geq F(\mathbf {a_{n+1}} ). במילים אחרות, הביטוי  \gamma \nabla F(\mathbf {a} ) מוחסר מ- \mathbf {a}  כיוון שרוצים לזוז נגד כיוון הגרדיאנט, מטה לכיוון המינימום. בהתבסס על הבחנה זו, ניתן לנחש נקודה ראשונית  \mathbf {x} _{0} כנקודת מינימום של  F, ולקבל את הסדרה  \mathbf {x} _{0},\mathbf {x} _{1},\mathbf {x} _{2},\dots  כך ש:
שבהתבסס על ההבחנה:
הסדרה  (\mathbf {x} _{n}) יכולה להתכנס לנקודת המינימום המבוקשת. גודל הצעד  \gamma  יכול להשתנות בכל איטרציה. יחד עם הנחות מסוימות על הפונקציה  F (לדוגמה,  F קמורה ו  \nabla F ליפשיצית) ובחירות מתאימות של  \gamma  (למשל באמצעות line search שמקיים את תנאי וולף או שיטת ברזילאי-בורווין להלן),
מתכנסת הסדרה למינימום מקומי. כאשר הפונקציה  F היא קמורה, ניתן להשתמש ב-gradient descent למציאת פתרון גלובלי.
ב-1964 הציג בוריס תאודורוביץ' פוליאק הרחבה לשיטה שנקראת שיטת המומנטום אשר משפרת את קצב ההתכנסות. ב-1983 הציג יורי נסטרוב את שיטת הגרדיאנט המואץ (Nesterov’s Accelerated Gradient ולעיתים בקיצור NAG), שיכולה להשיג קצב התכנסות טוב יותר. גרסה נוספת של Gradient descent מבוססת על הערכה סטוכסטית של הגרדיאנט וידועה כ-Stochastic gradient descent.
אלגוריתם

להלן קוד פייתון של האלגוריתם gradient descent:
# x0 - initial guess
# df - gradient of function
def gradient_descent(x0, df):
	cur_x = x0 # The algorithm starts at x0
	gamma = 0.01 # step size multiplier
	precision = 0.00001
	previous_step_size = cur_x
	while previous_step_size > precision:
 		prev_x = cur_x
 		cur_x += -gamma * df(prev_x)
 		previous_step_size = abs(cur_x - prev_x)
	return cur_x
הערות שוליים

↑  B. T. Polyak, “Some methods of speeding up the convergence of iteration methods”, Zh. Vychisl. Mat. Mat. Fiz., 4:5 (1964), 791–803; U.S.S.R. Comput. Math. Math. Phys., 4:5 (1964), 1–17, www.mathnet.ru
↑  YU. E. NESTEROV, A method of solving a convex programming problem with convergence rate O(1/k^2), Soviet Mathematics Doklady, 27, 1983
I Still Haven't Found What I'm Looking For

| --- | --- |

 סינגל בביצוע U2
 מתוך האלבום The Joshua Tree
 יצא לאור:  25 במאי 1987 
 פורמט:  תקליטור 
 סוגה:  רוק 
 שפה:  אנגלית 
 חברת תקליטים:  איילנד רקורדס 
 כתיבה:  בונו 
 לחן:  בונו, דה אדג', לארי מולן ג'וניור, אדם קלייטון 
 הפקה:  בריאן אינו 
 
"I Still Haven't Found What I'm Looking For" (בתרגום חופשי לעברית: "עדיין לא מצאתי את מה שאני מחפש") הוא שיר של להקת הרוק האירית U2 מאלבומם "The Joshua Tree" מ-1987. השיר, אשר פורסם לראשונה כסינגל במאי 1987, הפך ללהיט והיה לסינגל השני של הלהקה שהגיע למקום הראשון במצעד הפזמונים האמריקני, והגיע למקום השישי במצעד הסינגלים הבריטי.
השיר התבסס על דמו של הלהקה בו המתופף לארי מולן ג'וניור ביצע מקצב ייחודי. בדומה לחלק גדול מיתר השירים באלבום "The Joshua Tree" גם שיר זה נוצר בהשראה העניין הרב של הלהקה במוזיקה אמריקאית. השיר כולל השפעות של מוזיקת גוספל ומוזיקת רוק ומילות השיר עוסקות בכמיהה רוחנית וחיפוש אחר משמעות והגשמה בחיים.
השיר היה מועמד בשתי קטגוריות בטקס פרסי הגראמי של 1988 - בקטגוריית הקלטת השנה ובקטגוריית שיר השנה. השיר הפך לימים לאחד מהשירים הפופולריים ביותר של הלהקה אשר מבוצע במרבית סבבי ההופעות של הלהקה. השיר נכלל גם באלבומי האוסף של הלהקה ובתקליטורים של ההופעות החיות של הלהקה. בשנת 2010 מגזין הרולינג סטון דירג את השיר במקום ה-93 ברשימת 500 השירים הגדולים בכל הזמנים.
וידאו קליפ

הווידאו קליפ של השיר צולם ברחוב פרמונט בלאס וגאס ב-12 באפריל 1987 לאחר ההופעה של הלהקה בעיר במסגרת סבב ההופעות של Joshua Tree Tour.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 17 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  בלגיה | מצעד שירי בלגיה | 20 |  |
|  גרמניה המערבית | GfK – טופ 100 | 13 |  |
|  דרום אפריקה | אנטרטיינמנט מוניטורינג אפריקה | 29 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 6 |  |
|  ניו זילנד | המצעד הניו זילנדי הרשמי | 2 |  |
|  פינלנד | המצעדים הפיניים הרשמיים | 6 |  |
|  צרפת | SNEP | 37 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 18 |  |
משתתפים

בונו - שירה
דה אדג' - גיטרות, שירת רקע
אדם קלייטון - גיטרה בס
לארי מולן ג'וניור – תופים, כלי הקשה
I Talk to the Wind

I Talk to the Wind (בעברית: אני מדבר אל הרוח) הוא שיר מאת להקת הרוק המתקדם הבריטית קינג קרימזון שיצא בשנת 1969 כשיר השני באלבום הבכורה פורץ הדרך שלהם, In The Court of The Crimson King.
מילות השיר

השיר נכתב על ידי פיטר סינפילד, כותב השירים של הלהקה. השיר מתאר תמונה לא ברורה, שהיא ככל הנראה התגלות ("אני עומד בחוץ / ומסתכל בפנים / מה אני רואה?"). השיר כתוב בגוף ראשון יחיד ככה שהכותב כאילו מספר על עצמו; הוא מספר על כך שהוא מדבר אל הרוח אל האוויר, מטאפורה לשאולתיו של המספר לגבי ה'רוח' (מהמילה רוחניות), אלא שהוא לא מקבל מענה לשאלותיו ("אני מדבר אל הרוח / מילותיי נסחפות הרחק / אני מדבר עם הרוח / אך הרוח לא שומעת"). הבתים הם מטאפורים ומופשטים, כשלא ברור אל מה התכוון הכותב ("הייתי פה ו... / הייתי שם ו... / הייתי באמצע").
יש המייחסים את מילות השיר דווקא להקשר של סמים (ה"סטרייט מן" הוא מי שאינו על סם). הבנאדם מדבר לרוח, אבל לא שומע אותה. המציאות (outside) מול המבט פנימה (his mind). הוא "רואה" מצבים של מבוכה והתפכחות מאשליה. השיר הוא השיר היחיד באלבום שלאף אחד מהקטעים שלו אין כותרת נפרדת.
סקירה מוזיקלית

השיר הוא ניגוד מוחלט של השיר הקודם באלבום, "21st Century Schizoid Man", שנגמר בקקופוניה מוחלטת. השיר הנוכחי הוא רגוע הרבה יותר, כשחלילו של איאן מקדונלד הוא התפקיד הדומיננטי ביותר. השיר אורך כשש דקות, אך בניגוד לשירים "21st Century Schizoid Man" ו-"In The Court of The Crimson King" שמופיעים בתחילת ובסוף האלבום, I Talk to the Wind הוא פחות אינסטרומנטלי ודומה במבנהו לשיר ממוצע.
על אף שתפקיד החליל הוא הדומיננטי ביותר בשיר, והוא פותח את השיר, מנגן לאורך הבתים והפזמונים, מקבל "C Part" ומנגן שני סולואים - הוא כלל לא היה חלק מהשיר במקור. בהקלטת דמו מקורית שפורסמה לאחר יציאת האלבום ניתן לשמוע כי החליל של איאן מקדונלד כלל לא מנגן. הוא הוסף רק בשיפורים האחרונים שנעשו לשיר לפני הקלטתו השלמה. יתרה על זאת, בהקלטת הדמו הנגנים מנגנים מהר יותר והמוזיקה דומה יותר ויותר לרוק, דבר שכלל לא מאפיין את הגרסה הסופית, שהיא דומה בהרבה למוזיקה קלאסית.
השיר נפתח באקורדים שמנגן מקדונלד על חלילו, ולאחר מכן מצטרפת גם הגיטרה האקוסטית של רוברט פריפ והשירה של גרג לייק. הבית הראשון חולף ואז נכנסים לפזמון, בו התופים והבס נכנסים גם הם. לאחר הפזמון יוצאים חברי הלהקה מיד לבית שני, בו הם כבר מנגנים גרוב מלא. לאחר הבית פזמון שני ולאחריו "C Part". חלק זה בשיר מיועד לסולו חליל ארוך, בו מצטרף גם סולו בס קצרצר ואז פזמון חוזר בפעם השלישית. אחרי פזמון זה מגיעה קודה שבה סולו החליל חוזר לצד הגרוב הג'אזי של התופים. השיר מסתיים לאט לאט ונחלש בהדרגה, כפי שהיה מקובל אז.
קרדיטים

גרג לייק - גיטרה בס, שירה
איאן מקדונלד - כלי נשיפה, חליל וסקסופון בפרט
רוברט פריפ - גיטרה
מייקל ג'יילס - תופים, כלי הקשה
פיטר סנפילד - מילים
הערות שוליים

↑  קינג קרימסון king crimson - דיברתי לרוח I talk to the wind, באתר יוסמיוסיק, ‏2019-08-15
↑  50 שנה לאלבום הבכורה של קינג קרימזון, באתר Flight Mode - הבלוג של גיל מטוס, ‏2019-10-07
| --- | --- |
בקרת זהויות :  MusicBrainz work: cb3da85e-b167-4cd7-ac8b-2d3e8d2435ba
Dirty Mind

Dirty Mind (בסלנג עברית: ראש כחול) הוא אלבום האולפן השלישי של המוזיקאי האמריקאי פרינס. הוא יצא לאור ב־8 באוקטובר 1980 על ידי "וורנר ברדרס רקורדס". פרינס הלחין, הפיק ועיבד את האלבום באולפן הביתי שלו במיניאפוליס, מינסוטה בחודשים מאי–יוני 1980.
מבקרי מוזיקה ראו ב־"Dirty Mind" את אלבומו הגדול הראשון של פרינס – אלבום יצירתי ונועז. מילות השירים עסקו בארוטיקה באופן קיצוני, ישיר ואף פרובוקטיבי (פרינס התייחס לכך: "לא הייתי במתכוון פרובוקטיבי, הייתי במתכוון אני"). האלבום דורג במקום ה־326 ברשימת 500 האלבומים הגדולים בכל הזמנים של רולינג סטון שהתפרסמה ב־2020, ירידה מהמקום ה־206 שדורג בו ברשימה של 2012.
רקע

בריאיון שנערך עמו כמה חודשים לפני תחילת ההקלטות לאלבומו השני, ‏Prince, אמר פרינס בן ה־20:
אנשים באופן קבוע קוראים לי 'ביישן' ודברים כאלה. אני לא מרגיש ביישן, אבל כנראה שלפעמים אני נראה ככה לאנשים. איך שלא יהיה, אני לא רוצה להיראות ביישן לקהל. אז אני עובד על זה.
ב־"Dirty Mind" עשה פרינס כל מאמץ אפשרי להוכיח שאכן אינו ביישן, עם פרסום האלבום, שלא היה בוטה כמוהו מבחינה מינית עד אז – אלבום שפתח את הפתח לאלבומים רבים באותו קו.
רקע > הקלטת האלבום

במהלך אביב 1980 הצטרפו פרינס וחברי להקת הליווי שלו דז דיקרסון (אנ'), אנדרה סימון (אנ'), המתופף בובי ז. (אנ') והקלידנים דוקטור פינק (אנ') וגייל צ'פמן לריק ג'יימס (אנ'), מתחרה של פרינס, כמופע החימום שלו במשך תשעה שבועות של סיבוב ההופעות שלו.
לאחר תום סיבוב ההופעות של ג'יימס חזר פרינס למינסוטה, שכר בית בוייזאטה (אנ'), והקים אולפן הקלטות 16-track (אנ') בסיסי, במימון חברת התקליטים שלו. אף שהבית היה צפוף, פרינס היה מרוצה: ”אף אחד לא ידע מה הולך, ואני נבלעתי שם לחלוטין. זה באמת הרגיש כמו אני לשם שינוי”, אמר לרולינג סטון.
חברי להקת הליווי תרמו לאלבום. דוקטור פינק כתב את ריף הקלידים סביבו נבנה שיר הנושא. הוא אף הפיק את השיר.
צליל האלבום הוא צליל דמו גולמי נוקשה, מנוגד באופן בולט לצליל המלוטש של שני אלבומיו הקודמים.
הצלחה מסחרית

‏"Dirty Mind" הגיע למקום ה־45 במצעד בילבורד 200 ולמקום השביעי במצעד אלבומי ה-R&B/היפ-הופ. ב־20 ביוני 1984 הוכתר האלבום כאלבום זהב על ידי איגוד תעשיית ההקלטות האמריקאי (RIAA). בעקבות מותו של פרינס ב־2016 נכנס האלבום מחדש למצעד בילבורד 200 וכן נכנס לראשונה למצעדים בהממלכה המאוחדת, צרפת ושווייץ.
הצלחה מסחרית > סינגלים

הסינגל הראשון, "Uptown", הגיע למקום ה־101 במצעד Bubbling Under Hot 100 Singles (אנ') ולמקום החמישי במצעד שירי ה-R&B/היפ-הופ. הסינגל השני, "Dirty Mind", הגיע למקום ה־65 במצעד שירי ה-R&B/היפ הופ. כמו כן, ‏"Uptown" ,‏"Dirty Mind" ו־‏"Head" יצאו ביחד והגיעו למקום החמישי במצעד שירי הדאנס קלאב.
"Head" נכלל בסרט "כמו אוויר לנשימה" (אנ').
יחס הביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
בלנדר (אנ'): 
שיקגו סאן-טיימס: 
מדריך האלבומים של קריסטיגו (אנ'): A
אנטרטיינמנט ויקלי: ‏A
הגרדיאן: 
פיצ'פורק: 10/10
רולינג סטון: 
מדריך האלבומים של רולינג סטון (אנ'): 
מדריך ספין לאלבומים אלטרנטיביים (אנ'): 10/10
הניו יורק טיימס: אוהדת
סטיבן תומאס ארלוויין, מבקר AllMusic, כתב:
‏"Dirty Mind" הוא סגסוגת מרשימה וחצופה של פאנק, גל חדש, R&B ופופ, מתודלקת בסקס תאוותני וצוהל יחד עם התשוקה להמם. כשמוזיקאי פופ אחרים רמזו על מין בכפלי משמעויות גסים, פרינס לא השאיר שום דבר לדמיון – לפני יציאת האלבום לאור, אף אלבום רוק או פאנק אחר מעולם לא היה בוטה מבחינה מינית כמו ‏"Dirty Mind", על המעשיות הצוהלות שלו על מין אוראלי, שלישיות ואפילו גילוי עריות. ללא ספק, הוא פתח את הדלת לאינספור אלבומים בוטים מבחינה מינית, אבל לצמצם את ההשפעה שלו לניבולי פה בלבד זה מקטין מדי – המוזיקה של ‏"Dirty Mind" מהממת כמו הלשון הגרפית שלו, מכופפת סגנונות ושוברת חוקים תוך ייחוס חשיבות מעטה בלבד לסוגות מסודרות. כשהוא מבוסס על מפעם מוכוון רוק קשה יותר מבעבר, פרינס מנסה הכל... זהו אלבום בעל חזון, עוצר נשימה והמיזוג שהוא עשה בין סינתיסייזרים, קצבי רוק ופאנק הִתווה את הדרך להרבה ממוזיקת הנשמה והפאנק האורבניים של שנות ה־80 המוקדמות.
דייוויד בראון, מבקר אנטרטיינמנט ויקלי, כתב:
ההפקה והכתיבה הנוקבים בקריירה המוקדמת שלו (‏"When You Were Mine", ‏"Dirty Mind"), מאובזרים במילים מוגזמות (‏"Sister", ‏"Head") – מלאכת מחשבת של זימה ותשוקה.
סימון פרייס, מבקר הגרדיאן, כתב:
כשהוא משלב את הרגישות המינימליסטית החדה של הגל החדש באג'נדת הסקס־פאנק שלו עצמו, זהו האלבום בו פרינס באמת מצא את הכיוון שלו.
רשימת השירים

כל השירים נכתבו והולחנו על ידי פרינס (למעט היכן שמצוין אחרת).
| Dirty Mind – צד ראשון> מס' | Dirty Mind – צד ראשון> שם | Dirty Mind – צד ראשון> משך | Dirty Mind – צד ראשון>  | Dirty Mind – צד ראשון>  | Dirty Mind – צד ראשון>  | Dirty Mind – צד ראשון>  | Dirty Mind – צד ראשון>  | Dirty Mind – צד ראשון>  | Dirty Mind – צד ראשון>  |
| --- | --- | --- | --- | --- | --- | --- | --- | --- | --- |
| 1. | Dirty Mind (פרינס • דוקטור פינק (אנ'))   | 4:14 |  |  |  |  |  |  |  |
| 2. | When You Were Mine  | 3:47 |  |  |  |  |  |  |  |
| 3. | Do It All Night  | 3:42 |  |  |  |  |  |  |  |
| 4. | Gotta Broken Heart Again  | 2:16 |  |  |  |  |  |  |  |
| צד שני> מס' | צד שני> שם | צד שני> משך | צד שני>  | צד שני>  | צד שני>  | צד שני>  | צד שני>  | צד שני>  | צד שני>  |
| --- | --- | --- | --- | --- | --- | --- | --- | --- | --- |
| 5. | Uptown  | 5:32 |  |  |  |  |  |  |  |
| 6. | Head  | 4:44 |  |  |  |  |  |  |  |
| 7. | Sister  | 1:31 |  |  |  |  |  |  |  |
| 8. | Partyup (פרינס • מוריס דיי (אנ'))   | 4:24 |  |  |  |  |  |  |  |
| משך כולל: | משך כולל: | 30:14 |  |  |  |  |  |  |  |
משתתפים

פרינס – כל תפקידי הזִמרה והביצועים הכליים, למעט הבאים:
ליסה קולמן (אנ') – זמרת רקע ב־"Head".
דוקטור פינק (אנ') – סינתיסייזר ב־"Dirty Mind" (כתב את ריף הקלידים סביבו בנוי השיר) וב־"Head".
מצעדים ומכירות > מצעדים שבועיים

|   ‏‏‏  מצעדים שבועיים (1980)> מדינה |   ‏‏‏  מצעדים שבועיים (1980)> מצעד |   ‏‏‏  מצעדים שבועיים (1980)> מיקום שיא |
| --- | --- | --- |
|  ארצות הברית | בילבורד 200 | 45 |
|  ארצות הברית | מצעד אלבומי ה-R&B/היפ-הופ | 7 |
לאחר מותו של פרינס צעד האלבום מחדש
|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |
| --- | --- | --- |
|  ארצות הברית | בילבורד 200 | 56 |
|  הממלכה המאוחדת | מצעד האלבומים הבריטי | 61 |
|  צרפת | SNEP | 193 |
|  שווייץ | המצעד השווייצרי | 79 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
ביאורים

↑  כדוגמה לפרובוקציה ניתן להביא את השיר "Sister" (בעברית: "אחות"), המתאר כביכול גילוי עריות בין פרינס לאחותו הגדולה ממנו ב־16 שנים. יש לציין שלפרינס הייתה אחות למחצה שהייתה מבוגרת ממנו ב־16 שנים (אם כי הייתה נשואה באותה תקופה. יש הרואים בשיר פרובוקציה, אחת מרבות הזרועות באלבום).
I Thought I Lost You

| --- | --- |
 שיר בביצוע מיילי סיירוס בהשתתפות ג'ון טרבולטה
 מתוך האלבום בולט
 יצא לאור:  18 בנובמבר 2008
 סוגה:  טין פופ 
 שפה:  אנגלית 
 חברת תקליטים:  וולט דיסני רקורדס 
 כתיבה:  מיילי סיירוס וג'פרי סטיל
 הפקה:  ג'פרי סטיל
 
"I Thought I Lost You" (בעברית: חשבתי שאיבדתי אותך) הוא שיר פופ רוק, שמבוצע על ידי הזמרת-יוצרת והשחקנית האמריקאית מיילי סיירוס והשחקן והזמר ג'ון טרבולטה. את השיר כתבה סיירוס יחד עם המפיק ג'פרי סטיל. הוא נכלל בסרט האנימציה של דיסני "בולט" משנת 2008, בו סיירוס וטרבולטה מדבבים את הדמויות פני ובולט. "I Thought I Lost You" נוצר לאחר שיוצרי הסרטים ביקשו מסיירוס לכתוב שיר לסרט.
"I Thought I Lost You" היה מועמד לפרס איגוד מבקרי הקולנוע האמריקאי לשיר הטוב ביותר וגם לפרס גלובוס הזהב לשיר המקורי הטוב ביותר, אך הפסיד את שני הפרסים לשיר של ברוס ספרינגסטין של "The Wrestler" מהסרט "המתאבק" (2008). בקליפ הקידום הנלווה של השיר נראים סיירוס וטרבולטה מבצעים את השיר באולפן הקלטות לצד קטעים מהסרט "בולט". את "I Thought I Lost You" קידמו מעט הופעות חיות של סיירוס.
רקע

סיירוס החלה את מעורבותה בפרויקט ברגע שהיא לוהקה לתפקיד פני, הבעלים של בולט. יוצרי הסרט ביקשו מסיירוס לכתוב שיר לעצמה ולג'ון טרבולטה, שמככב בתפקיד בולט. היא כתבה את השיר בסיועו של ג'פרי סטיל, שגם הפיק את השיר, בפרק זמן קצר שכן היה להם תאריך יעד. סביבת הסרט משתנה בין בערים ברחבי ארצות הברית, שסיירוס חשבה שהיא תוכל להתייחס לכך בשיר. ”לא סתם להפוך את זה למשהו שנשמע מהוליווד ומאוד מעובד, אלא שנוכל להוסיף לו מעט מוזיקת קאנטרי,” אמרה. סיירוס אמרה כי תהליך הכתיבה היה קל. לאחר האזנה לשיר, טרבולטה הופתע מיכולת כתיבת השירים של סיירוס. ”היא באמת פזמונאית מוכשרת, והיא באמת רצתה לכתוב משהו טוב בשבילי כדמותו בולט, אז היא יצאה מגדרה עם הפרטנר שלה לכתיבה כדי ליצור משהו טוב, ואני באמת חושב שהם הצליחו” אמר טרבולטה לחדשות MTV.
ג'ון לאסיטר, המפיק הבכיר של "בולט", החליט להפוך את "I Thought I Lost You" לנעימת הנושא של "בולט", מכיוון שהוא סיכם באופן לירי את עלילת הסרט. "I Thought I Lost You" הוא אחד משני השירים בפסקול הסרט "בולט" ויצא לור לרדיו דיסני כדי לקדם את "בולט" ואת פסקולו הנלווה.
הופעות חיות

וידאו קליפ לקידום השיר שודר לראשונה ב-3 בנובמבר 2008 בערוץ דיסני. הסרטון מתחיל בקליפ מ"בולט" בו אחת מדמויות הסרט, קרנף, צועקת "תן לזה להתחיל!" ואז כמה קליפים מהסרט מתנגנים במהירות עד שסיירוס וטרבולטה מוצגים באולפן הקלטות. לאורך שאר הסרטון, סצנות מתחלפות בין סיירוס לטרבולטה המופיעים לקליפים מ"בולט". הסרטון מסתיים בכך שקרנף מבצע ריקוד קצר.
סיירוס ביצעה לראשונה את "I Thought I Lost You" בהופעה חיה ב-12 בנובמבר 2008 בקונצרט ששודר ב"בוקר טוב אמריקה". היא ביצעה את השיר גם במצעד חג ההודיה של מייסיס בשנת 2008.